Rudolf Uher

**Rudolf Uher** (* 19. júl 1913, Lubina – † 27. august 1987, Bratislava) bol slovenský sochár.

## Štúdium
Študoval na obchodnej akadémii v Trenčíne, na Učiteľskom ústave v Prešove neskôr v rokoch 19411944 študoval ako na Oddelení kreslenia a maľovania Slovenskej vysokej školy technickej pod vedením prof. Jozefa Kostku. V roku 1946 absolvoval študijný pobyt v Paríži, stal sa členom Skupiny výtvarných umelcov 29. augusta (Alojz Klimo, Vincent Hložník, Guderna, Matejka, Semian a ďalší). V roku 1964 sa zoznámil a celoživotne zblížil so známym rakúskym sochárom K. Prantlom a založil Sochárske sympózium v Ružbachoch. V roku 1967 (Expo Montreal) a 1970 (Expo Osaka) inštaloval svoje sochy pred československými pavilónmi na svetových výstavách, v roku 1971 inštaloval jednu zo svojich najvýznamnejších sôch v USA. V roku 1972 mu pozastavili členstvo v ZSVU a obmedzili výstavnú činnosť – niektoré jeho exteriérové diela boli úradne zničené. V roku 1973 ochrnul na pravú ruku. Od roku 1975 začal tvoriť sochy z pálenej a glazovanej hliny.

## Tvorba
Rudolf Uher je vnímaný ako výnimočný a osobitý sochár, ktorý dvakrát, t. j. v 40-tych a 60-tych rokoch 20. storočia, novým spôsobom formuloval principiálny vývoj slovenského moderného sochárstva. R. Uher posunul slovenské chápanie sochárskeho tvaru od klasickej moderny k neomoderne. V 40-tych rokoch R. Uher rozvinul sochársky program archetypu, pratvaru, univerzálneho stvárnenia. Vo svojej sochárskej tvorbe  zjednodušoval a zovšeobecňoval tvarový typ, ktorý vyjadroval napr. vo forme anonymných hláv, lyrických torz a figúr v pohybe. Svoje sochy vytváral najmä v sadre, kameni a dreve. V 50-tych rokoch dočasne podľahol metóde tvorby socialistického realizmu, ale už koncom 50-tych rokov sa vracia k pôvodným východiskám svojej tvorby. Od začiatku 60-tych rokov, v období svojho tvorivého vzopätia, R. Uher rozvíjal vlastný výklad minimalizmu, v ktorom spojil základný geometrický modul a náznakovosť geometrického tvaru s rukopisnou expresívnosťou – raz vo forme agresívneho gesta, inokedy s poetikou. Pri tvorbe svojich sôch razantne odstraňoval hranice medzi figuratívnym a nefiguratívnym prístupom k sochárskemu tvaru. V 60-tych rokoch nanovo definoval nefiguratívnu sochu, vytvoril veľký abstraktný tvar. Nefiguratívne archetypy povýšil na všeľudské, nadčasové znaky a symboly. Uher stvárňoval svet aj prírodu vcelku, synteticky a intuitívne. Vytvoril syntézu geometrického tvaroslovia spojeného s monumentálnym vyjadrením. V počiatkoch svojej tvorby Uher pracoval najmä so sadrou, kameňom a drevom, niektoré sadrové plastiky boli s časovým posunom odlievané do bronzu. V 60-tych rokoch rozvíjal svoj program novátorským využitím zváraného železa. Jeho obľúbeným materiálom bolo drevo. Po svojej chorobe v 70-tych a 80-tych rokoch vo svojej tvorbe využíval pálenú a glazovanú hlinu. Niektoré takto spracované diela boli následne odliate do bronzu.

## Samostatné výstavy
* 1964 Rudolf Uher – *Plastiky a kresby*, Bratislava, Bratislavský umelecký kabinet (SK)
* 1957 Rudolf Uher – *Plastiky, Bratislava*, Výstavná sieň ZSVU (SK)
* 1960 Rudolf Uher – *Plastiky a kresby*, Brno, Dům pánů z Kunštátu (CZ)
* 1961 Rudolf Uher – *Plastiky a obrazy*, Berlín, Československé kultúrne stredisko (DE)
* 1966 Rudolf Uher – *Plastiky a kresby*, Praha, Nová síň (CZ)
* 1966 Rudolf Uher – *Plastiky a kresby*, Káhira, Československé kultúrne stredisko (EGY) 
* 1967 Rudolf Uher – *Plastiky*, Bratislava, Dom umenia (SK)
* 1969 Rudolf Uher – *Obrazy a sochy*, Praha, Nová síň (CZ)
* 1970 Rudolf Uher – *Plastiky, Brno*, Galerie Jaroslava Krále (CZ)
* 1982 Rudolf Uher – *Sochár a jeho kresba I.*, Bratislava, Slovenská národná galéria / Slovak National Gallery (SK)
* 1983 Rudolf Uher – *Výber z tvorby 19431983*, Bratislava, Výstavná sieň ZSVU (SK)
* 1985 Rudolf Uher – *Sochy a kresby*, Žilina, Považská galéria / Museum of art Zilina (SK)
* 1986 Rudolf Uher – *8 sculpturen*, Viedeň, Kunsathandeln Cajetan Grill (A)
* 1987 Rudolf Uher – *Sochy a kresby*, Senica, Záhorská galéria (SK) 
* 1995 Rudolf Uher – *Sochy*, Klenová,  Galerie Klatovy (CZ)
* 1998 Rudolf Uher – *Hommage à Rudolf Uher*, Bratislava, CC Centrum (SK)
* 2009 Rudolf Uher – Bratislava, Danubiana / Danubiana Maulensteen Art Museum (SK)

## Kolektívne výstavy (výber)
* 2000  *Common Denominator*, Bratislava, Galéria mesta Bratislavy / City Gallery of Bratislava  (SK)
* 2000 *Slovak visual art in 20th century*, Bratislava, Slovenská národná galéria / Slovak National Gallery (SK)
* 2000 *Axis mundi*, Bratislava, Slovenská národná galéria / Slovak national gallery (SK)
* 2001 *Súčasné slovenské umenie*, Pasov, Pasovský umelecký spolok / Kunstverein Passau (DE)
* 2001 *Z kolekcie prvej slovenskej investičnej skupiny*, Bratislava, Danubiana / Danubiana Maulensteen Art Museum (SK)
* 2002 *Nové slovenské umenie*, Viedeň, WUK – Kunsthalle Exnergasse (DE)
* 2003 *Slovenské súčasné umenie*, Praha, Gallery art factory (CZ)

## Zastúpenie v zbierkach (výber)
* Slovenská národná galéria / Slovak national gallery, Bratislava (SK)
* Galéria mesta Bratislavy, Bratislava
* Galéria M.A. Bazovského v Trenčíne / Gallery of M. A. Bazovsky, Trenčín
* Galéria P.M. Bohúňa v Liptovskom Mikuláši
* Slovenské národné múzeum, zámok Bojnice
* Národná galéria v Prahe (CZ)
* Galerie výtvarného umění v Olomouci (CZ)
* Galerie Klatovy – Klenová (CZ)
* National Museum, New Foundland (CAN)
* Ohbayjashi – Gumi, Osaka (JAP)
* Galéria Jána Koniarka, Trnava
* Považská galéria umenia v Žiline / Museum of Art Zilina , Žilina
* Stredoslovenská galéria / Central Slovakian Gallery, Banská Bystrica
* Liptovská galéria Petra Michala Bohúňa, Liptovsky Mikulas
* Pamätník SNP v Handlovej (1959)
* Pamätník SNP na vrchu Roh pri Lubine (195465)

## Referencie

## Externé odkazy
* http://www.webumenia.sk/web/guest/search/-/simpleSearch//query=au%3A%22Rudolf+Uher%22 http://www.webumenia.sk/web/guest/search/-/simpleSearch//query=au%3A%22Rudolf+Uher%22
* http://www.artcapital.sk/14-19/ http://www.artcapital.sk/14-19/
* http://www.gmab.sk/vystavy-a-podujatia/rudolf-uher-a-michal-uher-post-scriptum-zaverecny-akord.html?page_id=334 http://www.gmab.sk/vystavy-a-podujatia/rudolf-uher-a-michal-uher-post-scriptum-zaverecny-akord.html?page_id=334

Kategória:Osobnosti z Lubiny
Kategória:Slovenskí sochári